Komisijos reglamentas (EB) Nr. 2701/94
1994 m. lapkričio 7 d.
iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I, II, III ir IV priedus
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje [1], su paskutiniais pakeitimais, padarytais Komisijos reglamentu (EB) Nr. 1430/94 [2], ypač į jo 6, 7 ir 8 straipsnius,
kadangi po reglamento priėmimo jo priedai buvo iš dalies keičiami kelis kartus; kadangi tekstų yra daug, jie sudėtingi ir išbarstyti po įvairius Europos Bendrijų oficialiojo leidinio numerius, juos sunku naudoti ir dėl to trūksta aiškumo, kuris turėtų būti esminė visų teisės aktų savybė; kadangi dėl šios priežasties jie turėtų būti konsoliduoti; kadangi ta pačia proga turėtų būti ištaisyti arba patikslinti kai kurių junginių pavadinimai arba cheminis apibūdinimas ir turėtų būti pataisytos kai kurios duomenų klaidos;
kadangi šiame reglamente numatytos priemonės atitinka Direktyvų dėl techninių kliūčių panaikinimo prekybos veterinarijos vaistų srityje derinimo su technikos pažanga komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2377/90 I, II, III ir IV priedai iš dalies keičiami kaip nurodyta šio reglamento priede.
2 straipsnis
Šis reglamentas įsigalioja šešiasdešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. lapkričio 7 d.